Ehdotus: NEUVOSTON ASETUS yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun asetuksen (EY) N:o 2341/2002 muuttamisesta toisen kerran

(komission esittämä)

PERUSTELUT

Neuvoston asetuksessa (EY) N:o 2341/2002 vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2003. Kansainvälisten sopimusten seurauksena äskettäin tehdyistä päätöksistä johtuen asetusta on tarpeen muuttaa:

(1) Yhteisön villakuoreen kalastusmahdollisuuksista Grönlannin vesillä määrätään Euroopan talousyhteisön sekä Tanskan hallituksen ja Grönlannin maakuntahallituksen välisessä kalastussopimuksessa tarkoitettua kalastusta koskevista edellytyksistä tehdyssä neljännessä pöytäkirjassa [1]. Yhteisö saa 70 prosenttia Grönlannin osuudesta villakuoreen TACista, jota koskeva päätös tehdään kesäkuussa ja joka on kaikkien jäsenvaltioiden käytettävissä. Kalastus alkaa heinäkuun lopussa, mutta TAC- ja kiintiöasetus, johon myös uusi TAC sisältyy, tulee normaalisti voimaan vasta syksyllä. Jotta kesäkalastuskausi voitaisiin aloittaa varhemmin kuin viime vuosina yleensä, komissio olisi valtuutettava päättämään asiasta.

[1] EYVL L 209, 2.8.2001, s. 2.

(2) Euroopan yhteisön ja Norjan välillä on päästy sopimukseen, jonka mukaan 40 000 tonnia tuulenkalaa yhteisön vesillä Pohjanmerellä on siirretty Norjalle ja 2 500 tonnia koljaa sekä 1 500 tonnia punakampelaa Pohjanmerellä on siirretty Norjalta yhteisölle.

(3) Euroopan yhteisön ja Norjan välisten kalastusneuvottelujen päätelmiä koskevassa Brysselissä 20 päivänä joulukuuta 2002 allekirjoitetussa pöytäkirjassa sovittiin, että Euroopan yhteisö saa kalastaa vyöhykkeellä IV (Norjan vedet) 40 000 tonnia harmaaturskan kiintiöstä tuulenkalana. Tästä joustosta on säädettävä.

(4) Euroopan yhteisö ja Norja ovat päässeet sopimukseen siitä, että yhteisö saa kalastaa 48 493 tonnia Atlantin-Skandinavian silliä Norjan vesillä leveyspiirin 62° N pohjoispuolella ja Norja saa kalastaa 417 835 tonnia Atlantin-Skandinavian silliä yhteisön vesillä leveyspiirin 62° N pohjoispuolella. Norjan pääsyllä kalastamaan leveyspiirin 62° N pohjoispuolella oleville yhteisön vesille on hyvin vähän käytännön merkitystä, koska alueella on vain vähän silliä. Yhteisön käytettävissä olevien lisenssien määrä on kasvanut 75:een ja Norjan käytettävissä olevien lisenssien määrä 18:aan.

(5) Euroopan yhteisö ja Färsaaret ovat päässeet sopimukseen siitä, että yhteisö saa kalastaa 6 022 tonnia Atlantin-Skandinavian silliä Färsaarten vesillä leveyspiirin 62° N pohjoispuolella ja Färsaaret saa kalastaa 6 022 tonnia Atlantin-Skandinavian silliä yhteisön vesillä leveyspiirin 62° N pohjoispuolella. Lisenssien lukumäärä pysyy muuttumattomana.

(6) Euroopan yhteisö ja Norja ovat päässeet sopimukseen toistaiseksi jakamattoman ja kalastamattoman Koillis-Atlantin kalastuskomission kansainvälisten vesien makrillikiintiön yhteisen osuutensa jakamisesta. Sopimuksella yhteisö saa 7 520 tonnia lisää makrillia.

(7) Yhteisön mustakitaturskaa koskeva kanta on toistaiseksi ollut, että noudatetaan tieteellisiä lausuntoja ja asetetaan kiintiöt lausuntojen ja yhteisön muiden rannikkovaltioiden kanssa käymissä neuvotteluissa hakeman osuuden mukaisesti. Muut osapuolet ovat hyötyneet yhteisön yksipuolisesta kalastuksensa rajoittamisesta lisäämällä omaa kalastustaan, mikä on vähentänyt yhteisön osuutta puretuista saaliista. Yhteisön osuus puretuista kokonaissaaliista on laskenut 1990-luvun puolivälin 50 prosentista viime vuosien alle 30 prosenttiin. Vaikka kaikki rannikkovaltiot eivät vielä olekaan vahvistaneet kokonaiskiintiöitään vuodelle 2003, toistaiseksi saadut tiedot kertovat, ettei vähennyksiä ole vuoteen 2002 verrattuna odotettavissa.

Vaikka yhteisö onkin rajoittanut kalastustaan, kokonaissaaliit eivät ole pudonneet ICESin lausuntojen edellyttämälle tasolle. Kansainväliset kokonaissaaliit ovat päinvastoin olleet viime vuosina ennätyskorkeita. Jotta yhteisön osuus mustakitaturskasaaliista saataisiin palautettua yleistä kasvua edeltäneelle tasolle ja jotta muihin rannikkovaltioihin kohdistuvaa painetta voitaisiin lisätä, on sen vuoksi aiheellista ottaa käyttöön EU:n aluksille lisäkiintiö kasainvälisillä vesillä. Tällainen 250 000 tonnin luokkaa oleva kiintiö palauttaa yhteisön osuuden kokonaissaaliista lähemmäs 1990-luvun puolivälissä vallinnutta tasoa.

Tämä lisää luonnollisesti kantaan kohdistuvaa painetta, mutta tätä paineen kasvua ei kuitenkaan tieteelliseen tietoon sisältyvien epävarmuustekijöiden vuoksi voida arvioida. Nyt on kuitenkin toteutettava toimia, jotka osoittavat muille osapuolille, että yhteisö haluaa luoda tälle kannalle järkiperäisen ja kestävän kalastuksenhoitojärjestelmän. Jos sellaista järjestelmää ei onnistuta luomaan, kanta todennäköisesti romahtaa. Tästä syystä biologista riskiä kannatta lyhyellä aikavälillä lisätä, jotta muille osapuolille voidaan lähettää selkeä poliittinen viesti.

(8) Tammikuussa 2003 NAFO muutti postiäänestyksellä pohjankatkaravun vuoden 2003 TACia NAFO 3L -alueella. TACia korotettiin 6 000 tonnista 13 000 tonniin vuotta 2003 koskevan tieteellisen lausunnon mukaisesti. Lausunto saatiin vasta NAFOn vuosikokouksen jälkeen marraskuussa 2002. Yhteisön NAFO-kiintiö vuodelle 2003 on sen vuoksi 145 tonnia (kun se vuonna 2002 oli 67 tonnia).

Yhteisössä päätettiin aiempina vuosina kannan säilyttämiseksi olla käyttämättä tätä kiintiötä, jonka ei katsottu vastaavan taloudellisesti kestävää pyyntiä. Siksi määrä asetettiin yhteisön 67 tonnin osuudesta huolimatta nollaksi. Tätä pyyntiä koskevan myönteisen tieteellisen lausunnon ja yhteisön korotetun kiintiön johdosta komissio ehdottaa kuitenkin tämän kannan suoran pyynnin avaamista yhteisön kalastajille.

Neuvostoa pyydetään hyväksymään tämä ehdotus mahdollisimman pian, jotta kalastajat voisivat suunnitella kuluvan kalastuskauden toimintaansa.

Ehdotus: NEUVOSTON ASETUS yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun asetuksen (EY) N:o 2341/2002 muuttamisesta toisen kerran

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 [2] ja erityisesti sen 20 artiklan 1 ja 4 kohdan,

[2] EYVL L 358, 31.12.2002, s. 59.

ottaa huomioon komission ehdotuksen [3],

[3] EUVL C [...], [...], s. [...].

sekä katsoo seuraavaa:

(1) Neuvoston asetuksessa (EY) N:o 2341/2002 vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2003. Kansainvälisten sopimusten seurauksena äskettäin tehdyistä päätöksistä johtuen asetusta on tarpeen muuttaa.

(2) Yhteisön villakuoreen kalastusmahdollisuuksista Grönlannin vesillä määrätään Euroopan talousyhteisön sekä Tanskan hallituksen ja Grönlannin maakuntahallituksen välisessä kalastussopimuksessa tarkoitettua kalastusta koskevista edellytyksistä tehdyssä neljännessä pöytäkirjassa [4]. Yhteisö saa 70 prosenttia Grönlannin osuudesta villakuoreen TACista, jota koskeva päätös tehdään kesäkuussa ja joka on kaikkien jäsenvaltioiden käytettävissä. Jotta kesäkalastuskausi voitaisiin aloittaa varhemmin kuin viime vuosina yleensä, komissio olisi valtuutettava päättämään asiasta.

[4] EYVL L 209, 2.8.2001, s. 2.

(3) Euroopan yhteisön ja Norjan välillä on päästy sopimukseen, jonka mukaan 40 000 tonnia tuulenkalaa yhteisön vesillä Pohjanmerellä on siirretty Norjalle ja 2 500 tonnia koljaa sekä 1 500 tonnia punakampelaa Pohjanmerellä on siirretty Norjalta yhteisölle. Lisäksi yhteisö saa kalastaa 48 493 tonnia Atlantin-Skandinavian silliä Norjan vesillä leveyspiirin 62° N pohjoispuolella ja Norja saa kalastaa 417 835 tonnia Atlantin-Skandinavian silliä yhteisön vesillä leveyspiirin 62° N pohjoispuolella, ja lisäksi yhteisö saa 7 520 tonnia lisää makrillia Koillis-Atlantin kalastuskomission kansainvälisten vesien makrillikiintiön yhteisestä osuudesta.

(4) Euroopan yhteisön ja Norjan käymien kalastusneuvotteluiden 20 päivänä joulukuuta 2002 allekirjoitetussa pöytäkirjassa sovittiin, että Euroopan yhteisö saa kalastaa vyöhykkeellä IV (Norjan vedet) 40 000 tonnia harmaaturskaa tuulenkalana.

(5) Euroopan yhteisö ja Färsaaret ovat päässeet sopimukseen siitä, että sopimuspuolet saavat kalastaa 6 022 tonnia Atlantin-Skandinavian silliä leveyspiirin 62° N pohjoispuoleisilla vesillä.

(6) Asianomaisten rannikkovaltioiden kanssa tehtävää mustakitaturskakannan pitkän aikavälin hoitosopimusta odotettaessa yhteisön on aiheellista asettaa kaikkien jäsenvaltioiden käytettävissä oleva kiintiö 250 000 tonniin ICES-suuralueilla I, II, V, VI, VII, XII ja XIV (kansainväliset vedet).

(7) Tammikuussa 2003 Luoteis-Atlantin kalastusjärjestö (NAFO) vahvisti pohjankatkaravun TACiksi 13 000 tonnia NAFO 3L -alueella ja asetti yhteisölle kiintiön.

(8) Asetus (EY) N:o 2341/2002 olisi muutettava vastaavasti,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 2341/2002 seuraavasti:

(1) Lisätään 3 artiklaan 4 kohta seuraavasti:

"4. Komissio vahvistaa villakuoreen kaikkien jäsenvaltioiden käytettävissä oleviksi kalastusmahdollisuuksiksi vyöhykkeillä V ja XIV (Grönlannin vedet) 70 prosenttia Grönlannin osuudesta villakuoreen TACista niin pian kuin TAC on vahvistettu."

(2) Muutetaan liite I B tämän asetuksen liitteen I mukaisesti.

(3) Muutetaan liite I C tämän asetuksen liitteen II mukaisesti.

(4) Muutetaan liite I D tämän asetuksen liitteen III mukaisesti.

(5) Muutetaan liite I E tämän asetuksen liitteen IV mukaisesti.

(6) Muutetaan liite VI tämän asetuksen liitteen V mukaisesti.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE I

Korvataan asetuksen (EY) N:o 2341/2002 liitteessä I B olevat kohdat, jotka koskevat lajia tuulenkala alueella "IIa, Skagerrak, Kattegat, Pohjanmeri", lajia kolja alueella "IIa (EY:n vedet), Pohjanmeri", lajia punakampela alueella "IIa (EY:n vedet), Pohjanmeri" ja lajia harmaaturska alueella "IV (Norjan vedet)", seuraavasti:

>TAULUKON PAIKKA>

>TAULUKON PAIKKA>

>TAULUKON PAIKKA>

LIITE II

Korvataan asetuksen (EY) N:o 2341/2002 liitteessä I C olevat kohdat, jotka koskevat lajia silli alueella "I, II (EY:n vedet, kansainväliset vedet)" ja lajia mustakitaturska alueella "I, II (NEAFC:n sääntelyalue)", seuraavasti:

>TAULUKON PAIKKA>

>TAULUKON PAIKKA>

LIITE III

Korvataan asetuksen (EY) N:o 2341/2002 liitteessä I D olevat kohdat, jotka koskevat lajia mustakitaturska alueella "V, VI, VII, XII ja XIV(1)" ja lajia makrilli alueella "IIa (EY:n vedet), Skagerrak ja Kattegat, IIIbcd (EY:n vedet), Pohjanmeri" ja alueella "IIa (muut kuin EY:n vedet), Vb (EY:n vedet), VI, VII, VIIIa,b,d,e, XII, XIV", seuraavasti:

>TAULUKON PAIKKA>

>TAULUKON PAIKKA>

>TAULUKON PAIKKA>

LIITE IV

Korvataan asetuksen (EY) N:o 2341/2002 liitteessä I E oleva kohta, joka koskee lajia pohjankatkarapu alueella "NAFO 3L", seuraavasti:

>TAULUKON PAIKKA>

ANNEX V

Korvataan liitteessä VI olevat I osa ja II osa seuraavasti:

I OSA

Kolmansien maiden vesillä pyytävien yhteisön alusten lisenssejä ja kalastuslupia koskevat määrälliset rajoitukset

>TAULUKON PAIKKA>

>TAULUKON PAIKKA>

II OSA

Yhteisön vesillä pyytävien kolmansien maiden alusten lisenssejä ja kalastuslupia koskevat määrälliset rajoitukset

>TAULUKON PAIKKA>

>TAULUKON PAIKKA>